Franco Nero

**Franco Nero**, vlastným menom **Francesco  Clemente Giuseppe Sparanero** (* 23. november 1941, San Prospero, Taliansko) je taliansky herec a spevák.

## Životopis
Pochádza zo skromných pomerov chudobného juhotalianskeho vidieka. Už od svojho detstva chcel byť hercom, od školských rokov hral aj spieval v ochotníckom divadelnom súbore, spieval i s džezovou kapelou. Opernému spevu sa venoval aj v Miláne počas svojich vysokoškolských štúdií ekonómie. Počas svojej vojenskej služby chodieval do Ríma, kde účinkoval vo fotorománoch, pracoval tu ako osvetľovač a asistent kamery pri nakrúcaní dokumentárnych filmov. Chcel sa stať režisérom, avšak náhoda tomu chcela, že začal byť od roku 1964 obsadzovaný najprv do drobných či epizódnych rolí.
Pre prvú veľkú filmovú rolu si ho vybral americký režisér John Huston do veľkofilmu *Biblia*, kde hral Ábela. Potom nasledovala séria ušľachtilých a kladných hrdinov v rôznych dobrodružných a komerčných snímkach a v talianskych spaghetti westernoch - z nich zrejme vôbec najznámejšie v Česko-Slovensku bola parodická westernová komédia *[[Vôňa cibule]]*. 

Celá umelecká kariéra Franca Nera je nielen veľmi pestrá a bohatá ale aj umelecky značne nevyrovnaná. Hral kladných aj záporných hrdinov, hral policajta, detektívov, zlodeja aj desperádov, účinkoval vo filme a v televízii v umelecky úplne podradných komerčných snímkach rovnako tak ako vo veľmi hodnotných umeleckých dielach. Účinkoval asi v 150 rôznych snímkach rôznej proveniencie i úrovne, okrem iného aj vo filmoch Juraja Jakubiska *[[Post coitum]]* a *[[Bathory (film)|Bathory]]*.

S manželkou, britskou herečkou Vanessou Redgrave, má syna Carla Gabriela, scenáristu a režiséra.

## Filmografia (výber)
* 2012 *Divoký Django* 
* 2010 *Listy pre Júliu* 
* 2009 *Svätý Augustín* 
* 2008 *[[Bathory (film)|Bathory]]*
* 2006 *Svätá rodina* (TV)
* 2005 Rosamunde Pilcherová: Letný slnovrat (TV) 
* 2004 *[[Post coitum]]*
* 2002 *Láska, klamstvá, vášne * (TVS)
* 2001 *Križiaci* (TVS)
* 2000 *Svätý Pavol*(TV)
* 1999 *Mirka*
* 1998 *Talk of Angels*
* 1998 *The Versace Murder*
* 1997 *Nessuno escluso* (TVS)
* 1997 *Ohnivá púšť* (TVSl)
* 1997 *Painted Lady* (TV)
* 1997 *Bella Mafia* (TV)
* 1997 *David* (TV)
* 1994 *Dračí prsteň* (TV)
* 1993 *Der Fall Lucona*
* 1992 *From Time to Time*
* 1991 *Hráč*
* 1991 *Dotkni sa a zomrieš* (TV)
* 1991 *Mladá Katarína* (TV)
* 1990 *Smrtonosná pasca 2*
* 1988 *Mladý Toscanini*
* 1987 *Generál* (TVS)
* 1983 *Richard Wagner* (TVS)
* 1983 *Banovič Strahinja*
* 1982 *Grog*
* 1982 *Mexiko v plameňoch - Červené zvony  *
* 1982 *Querelle*
* 1982 *Videl som zrod nového sveta - Červené zvony *
* 1981 *Biely nindža*
* 1981 *Salamander*
* 1978 *Oddiel 10 z Navarone*
* 1978 *Pirát*(TV)
* 1975 *Korupcia v justičnom paláci* 
* 1975 *[[Vôňa cibule]]*
* 1974 *Úctyhodní ľudia *
* 1974 *Návrat Bieleho tesáka *
* 1973 *Biely tesák*
* 1973 *Matteottiho vražda*
* 1971 *Priznanie policajného komisára prokurátorovi republiky *
* 1971 *Vyšetrovanie skončilo - zabudnite *
* 1970 *Tristana*
* 1969 *Bitka na Neretve*
* 1968 *Bez zľutovania*
* 1968 *Deň sovy*
* 1967 *Camelot*
* 1966 *Biblia*
* 1965 *Poznal som ju dobre *
* 1962 *Pelle viva* 

## Iné projekty

## Externé odkazy
* 
* 

## Zdroj

Kategória:Talianski filmoví herci
Kategória:Držitelia ceny Donatellov David